O‘zbekiston asosan qaysi davlatlarga yengil avtomobil eksport qilayotgani ma’lum bo‘ldi. Davlat statistika qo‘mitasi tegishli xabar bilan chiqdi. Foto: UzAuto Motors Qo‘mita ma’lumotlariga ko‘ra, 2021 yilning yanvar-noyabr oylarida O‘zbekiston yengil avtomobillarni eng ko‘p Qozog‘istonga eksport qilgan — 28 651 ta. Keyingi o‘rinlardan Ukraina (744 ta) va Rossiya (448 ta) joy olgan. Shuningdek, ushbu ko‘rsatkich qolgan davlatlar kesimida quyidagicha ko‘rinish oldi: Ozarboyjon – 253 ta;   Afg‘oniston – 128 ta;   Tojikiston – 72 ta;   Qirg‘iziston – 30 ta. Avvalroq, O‘zbekistonga avtomobillar asosan Xitoy va Koreyadan olib kelinayotgani xabar berilgandi. 2021 yilning yanvar-noyabr oylarida O‘zbekiston yengil avtomobil import qilgan asosiy davlatlar orasida Xitoy (6 963 ta) va Koreya (5 630 ta) yetakchilik qilmoqda.